Jean-François Dandrieu
Jean-François Dandrieu, 1682-1738, fransk komponist og organist, bl.a. ved Chapelle Royale. Jean-François Dandrieu optrådte allerede som femårig for medlemmer af den kongelige familie.
Jean-François Dandrieu, der var nevø af Pierre Dandrieu, udgav flere samlinger instrumentalværker for violin solo, for cembalo og for orgel; desuden forfattede han en lærebog i akkompagnementsspil på cembalo. På grund af sine værker for dette instrument henregnes han til de franske clavecinister.